open-index/open-wikipedia-markdown huggingface dataset:
Jean-Baptiste Dupont

De **Jean-Baptiste Dupont**, gestuerwen de 5. August 1898 an der Stad Lëtzebuerg am Alter vu 50 Joer, war e lëtzebuergeschen Ingenieur.

De Jean-Baptiste Dupont huet als Ingenieur um Prënz geschafft an ass spéider Direkter vun dëser Gesellschaft ginn.

Hie war den éischte President vum Iechternacher Verschéinerungsveräin, deen am Joer 1880 gegrënnt gouf. Hie war och Member am éischte Comité vun der *[[Association luxembourgeoise des ingénieurs, architectes et industriels|Association des Ingénieurs Luxembourgeois]]*, déi 1897 zu Lëtzebuerg an d'Liewe geruff gouf.

## Gielercher
* 

## Literatur
*Massard, J.A., 2012. *Die Geschichte des Echternacher Verschönerungsvereins. 1880 wurde in Echternach Luxemburgs erster Verkehrsverein gegründet. * Echternach, 71 S. (Online publizéiert). http://massard.info/pdf/verschoenechternach.pdf
Hief (Fëscherei)

Eng **Hief** ass e Geschier an och dacks eng ganz Ariichtung fir Fësch laanscht den Uwänner vun engem Floss, laanscht d'Mier oder och alt vu Schëffer aus, ze fänken.

D'Hief u sech ass e véiereckegt Netz vun e puer Meterkaree dat mat enger Armatur gespaant gëtt a mat Hëllef vun enger klenger Wann an d'Waasser gelooss gëtt.

Déi Zort Fëscherei gëtt an Éisträich op der Donau, der Thaya an der March bedriwwen.

An Italie gëtt laanscht Küst, an de Lagunen, an an den Estuairë vun de Flëss an der Regioun Emilia-Romagna op déi Manéier gefëscht.

A Frankräich gëtt déi Fëscherei op de Küste vun der Charente-Maritime an an den Estuairë vun der Charente an der Gironde bedriwwen, sou wéi op en ettleche Plazen op de géie Küste vun der Vendée an um ënneschte Laf vun der Loire.
(29) Amphitrite

Den **(29) Amphitrite** ass en Asteroid vun der Haaptasteroidenceinture, deen den 1.&nbsp;Mäerz 1854 vum Albert Marth entdeckt gouf. Den Asteroid gouf no der griichesch-réimescher Mieresgëttin Amphitrite, Duechter vum Nereus an der Doris, Fra vum Poseidon genannt.

Den Amphitrite huet e geschaten Duerchmiesser vun eppes méi wéi 200&nbsp;Kilometer a gehéiert domat zu de gréissten Asteroide vun der Haaptceinture. E rotéiert a 5 Stonnen a 24 Minutten ëm déi eegen Achs.

Wärend der Oppositioun erreecht den Amphitrite eng visuell Magnitude vun 8,8m an ass ee vun den hellsten Asteroiden um Nuetshimmel. Fir en ze fanne brauch een allerdéngs en Teleskop oder eng liichtstaark Spektiv.

## Aspekter

## Kuckt och

## Um Spaweck
* JPL Asteroiden-Datebank: (29) Amphitrite
Eugène Weiwertz

De **Pierre Eugène Weiwertz**, gestuerwen de 4. September 1900 op Iechternacherbréck am Alter vun 63 Joer, war en Iechternacher Gierwer.

Den Eugène Weiwertz war President vum Iechternacher Verschéinerungsveräin am Veräinsjoer 1881/1882, an duerno vun 1883/1884 u bis 1896/1897.

Vu senger Grënnung am Januar 1886 un, an nach jorelaang duerno, war den Eugène Weiwertz Vizepresident vum lëtzebuergesche Landesveräi fir Beienzuucht (Luxemburgischer Landesverein für Bienenzucht).

## Literatur
*Massard, J.A., 2012. *Die Geschichte des Echternacher Verschönerungsvereins. 1880 wurde in Echternach Luxemburgs erster Verkehrsverein gegründet. * Echternach, 71 S. (Online publizéiert). http://massard.info/pdf/verschoenechternach.pdf
Hubert Campill

Den **Hubert Campill**, gebuer de 26. September 1872 zu Iechternach, a gestuerwen den 10. Februar 1934 zu Bad Nauheim (Däitschland), war e lëtzebuergeschen Affekot.

1895 huet den Hubert Campill säin Droitsexame gepackt; säi Stage als Affekot huet hien 1899 ofgeschloss. Schonn als jonke Member vum Barreau war den Hubert Campill Member vum Conseil de l'Ordre a spéider gouf hie Bâtonnier. An där Funktioun huet hien den Ustouss fir Grënnung vun der “Conférence du jeune barreau” ginn, déi 1923 gegrënnt gouf.

Den Hubert Campill war vum 19. Abrëll 1897 bis den 13. Abrëll 1903 President vum Iechternacher Verschéinerungsveräin.

De Campill, dee liberal Iddië vertratt huet, war och politesch engagéiert, huet et awer net gepackt, fir an d'Chambergewielt ze ginn, fir déi hien e puermol kandidéiert hat.

## Gielchen
* 

## Literatur
* Massard, J.A., 2012. *Die Geschichte des Echternacher Verschönerungsvereins. 1880 wurde in Echternach Luxemburgs erster Verkehrsverein gegründet. * Echternach, 71 S. (Online publizéiert). http://massard.info/pdf/verschoenechternach.pdf
André Salentiny

Den **André Salentiny**, gebuer de 16. September 1863 an der Stad Lëtzebuerg, a gestuerwen den 19. Januar 1937 op der Cap, war e lëtzebuergeschen Nottär.

Den André Salentiny war Nottär zu Iechternach (1896-1904), Gréiwemaacher (1904-1915), Lëtzebuerg (vum 15. Mee 1915 un) an op der Kap (1921-1936).

Vun 1903 bis 1905 war hie President vum Iechternacher Verschéinerungsveräin.

Den André Salentiny, deen zu Liefzäite President vun der “Chambre des notaires” a Vizepresident vun der “Caisse hypothécaire du Luxembourg” war, ass den 22. Januar 1937 um Nikloskierfecht an der Stad begruewe ginn.

## Literatur
*Massard, J.A., 2012. *Die Geschichte des Echternacher Verschönerungsvereins. 1880 wurde in Echternach Luxemburgs erster Verkehrsverein gegründet. * Echternach, 71 S. (Online publizéiert). http://massard.info/pdf/verschoenechternach.pdf
Russell Hulse

De **Russell Alan Hulse**, gebuer den 28. November 1950 zu New York, ass en US-amerikanesche Physiker an Nobelpräisdréier fir Physik, deen hie mat sengem Professer Joseph Hooton Taylor Jr., deelt. De Nobelpräis gouf 1993 fir "*d'Entdeckung vun engem neien Typ vu [[Pulsar]], deen nei Méiglechkeete fir Fuerschung vun der Gravitatioun bitt, iwwerreecht.*" De Pulsar heescht PSR&nbsp;1913+16.

## Biographie
A senger Jugend ass hien an d'Bronx High School of Science an d'Cooper Union, e private Kolléisch gaangen. No sengem Bachelor-Ofschloss huet hien op d'University of Massachusetts zu Amherst am US-Bundesstaat Massachusetts gewiesselt, wou en 1975 am Fach Physik promovéiert huet. 1974 huet hie bei senger Aarbecht um Arecibo-Observatoire zesumme mam Joseph Hooton Taylor Jr. den éischte binäre Pulsar entdeckt. Fir déi Entdeckung krute si 1993 den Nobelpräis.

No senger Promotioun huet hie vun 1975-1977 beim National Radio Astronomy Observatory zu Charlottesville am Bundesstaat Virginia geschafft. 1977 huet hien du beim Plasma Physics Laboratory vun der Princeton Universitéit ugefaange mat schaffen, well hien an der Astronomie wéineg Carrièrechancë gesinn huet an och méi bei senger Frëndin ze sinn, déi op der University of Pennsylvania studéiert huet. Zanter 2003 schafft hien zousätzlech als Gaaschtdozent op der University of Texas at Dallas.

## Kuckt och

* Lëscht Nobelpräis Physik
Léon Moutrier

De **Léon Moutrier**, gebuer den 10. Dezember 1872 zu Esch-Uelzecht a gestuerwen den 13. Oktober 1940 an der Stad Lëtzebuerg war e lëtzebuergesche Politiker.

Vum 24. Februar 1916 bis den 19. Juni 1917 war hie Generaldirekter (Minister) fir den Interieur a fir den ëffentlechen Unterrecht (instruction publique) an der Regierung Thorn a vum 19. Juni 1917 bis den 28. September 1918 Generaldirekter vun der Justiz an dem ëffentlechen Unterrecht an der Regierung Kauffman.

Hie war duerno vum 28. September 1918 bis den 21. Dezember 1936 Member vum Staatsrot.

De Moutrier war President vun der *[[Chambre des comptes]]*, e Poste fir deen d'Chamber hien am Oktober 1918 proposéiert huet.

## Gielercher
* 
* 
*
Lewis Morris Rutherfurd

De **Lewis Morris Rutherfurd**, gebuer de 25. November 1816 zu Morrisania am New York, a gestuerwen den 30. Mee 1892 zu Tranquility am New Jersey, war en US-amerikaneschen Astrophysiker. Hie war e Pionéier an der Himmelsfotografie.

Hie koum zu Morrisania, New York, als Jong vum Robert Walter Rutherfurd a Sabina Morris op d'Welt a war den Enkel vum US-Senator John Rutherfurd. 1834 absolvéiert hien de Williams College zu Massachusetts a schafft vun 1837 un als Affekot mam William H. Steward zu Auburn. An dësem Joer krut hien och seng Juristenzouloossung viru Geriicht. Den 22. Juli 1841 gouf hie mam Margaret Chanler bestuet. 1842 gouf säi Jong Stuyvesant Rutherford gebuer.

1849 hat hie säi Jurastudium ofgebrach, fir senger Fräizäitbeschäftegung, den Naturwëssenschaften an der Astronomie, voll Opmierksamkeet ze schenken. Um Gebitt vun der Spektralanalys hat hie Pionéieraarbecht geleescht an hat am Beräich vun der Himmelsfotografie experimentéiert. Hien hat Instrumenter speziell fir seng Studie konstruéiert, zum Beispill de Mikrometer fir genee ofgemoosse Fotoen, eng Maschinn, déi verbessert Liichtbéiungsgitter produzéiert, an dat éischt speziell fir d'Astrofotografie geschaf Teleskop.

Mat sengen Instrumenter hat hien eng héichwäerteg Fotosammlung vu Sonn, Äerdmound (de Rutherfurd-Krater ass no him genannt), de Planéiten a Stäre bis zu der fënnefter Gréissteklass a Stäregruppe geschaf. 1862 hat hie mat spektroskopesche Studien mat Hëllef vu sengem neie Liichtbéiungsgitter gemaach. Hien hat ënnerschiddlech Kategorie vu Spektralklasse vu Stären opgebaut, déi den Angelo Secchi 1867 vergréissert an zu engem Set vu véier Stäreklassen ausbaut hat.

Vun 1858 bis 1884 hat de Rutherfurd als Kurator vun der Columbia University gedéngt a seng Fotoen dëser Institutioun geschenkt. 1885 gouf hien als Delegéierten zu der International Meridian Conference beruff. Hie war 1863 ee vun de Grënnungsmembere vun der National Academy of Sciences a Member vun der Royal Astronomical Society.

Seng Gesondheet hat sech ab 1887 staark verschlechtert, hien ass 1892 gestuerwen.

Der Moundkrater Rutherfurd ass no him benannt.

## Kuckt och
René Hengel

De **René Hengel**, gebuer den 8. Januar 1928 am Neiduerf, a gestuerwen de 27. November 2012, war e lëtzebuergesche Gewerkschaftler a Politiker.

De René Hengel war Elektriker vu Formatioun. 1945 gouf hie Member vum nei gegrënnten LAV, der Virgängerorganisatioun vum OGBL. Hie gouf do spéider Sekretär a Chefredakter vun der Gewerkschaftszäitschrëft *[[Arbecht]]*.

1947 gouf hie Member vun der LSAP, fir déi hie vun 1964 bis 1994 Deputéierte fir de Bezierk Zentrum an der Chamber war. Ausserdeem war hien och vun 1969 bis 1975 am Gemengerot vun der Stad Lëtzebuerg souwéi vun 1981 bis 1989 an deem vun Hesper.

## Auszeechnungen

* Commandeur vum Ordre de Mérite du Grand-Duché de Luxembourg (Promotioun 1980)
*
Spidol

E **Spidol** ass eng medezinesch Ariichtung, wou Patienten, déi u Krankheeten oder Traumatisme leiden déi ze komplex si fir doheem oder an enger Dokteschpraxis traitéiert ze ginn, en Traitement an eng Fleeg vu spezialiséiertem Personal an Ekipement kréien. Och d'Gebuertshëllef an d'Stierfbegleedung gehéieren zu den Aufgabe vun engem Spidol.

En Arméisspidol gëtt Lazarett genannt.

## Avantagen an Desavantagen

An deene meeschten entwéckelte Länner huet e Spidol follgend Avantagen:
* gutt Hygieneskonditiounen duerch e forméiert Botzpersonal,
* eng Opsiicht 24 Stonnen op 24 a 7 Deeg op 7 duerch medezinescht oder paramedezinescht Personal (Infirmieren etc.),
* Kompetenze beim Wëssen (spezialiséiert Dokteren) a beim Material (technesch Apparater) fir Analysen an Traitementer, notamment Operatiounen.

Op där anerer Säit besteet wéinst de ville Kränkten op engstem Raum an dem konzentréierten Asaz vun Antibiotika de Risiko sech mat engem multiresisten Erreeger z'infizéieren.

## Servicer

* Generell Medezin
* Anatomo-pathologie
* Apdikt
* Bannescht Medezin
* Kardiologie
* Chirurgie 
* Dermatologie
* Endocrinologie
* Gastro-entérologie
* Hematologie
* Immunologie
* Maternité
* Neurologie 
* Odontologie
* Pediatrie
* Pneumologie
* Radiologie
* Traumatologie
* Urgencen
* Urologie

## Spideeler zu Lëtzebuerg

Zu Lëtzebuerg gëtt et véier Gruppe vu Spideeler an eng Rëtsch spezialiséiert Spideeler.

## Literatur
* Michel Foucault: *Die Geburt der Klinik*. 1963. Täschebuch: Fischer, Frankfurt am Main 1988.
* Axel Hinrich Murken: *Vom Armenhospital zum Grossklinikum. Die Geschichte des Krankenhauses vom 18. Jahrhundert bis zur Gegenwart*. DuMont, Köln 1988.
* Barbara Schmidt-Rettig, Siegfried Eichhorn: *Krankenhausmanagementlehre. Theorie und Praxis eines integrierten Konzepts.* Kohlhammer, Stuttgart 2008.

## Kuckt och
* Privatspidol
* Spideeler zu Lëtzebuerg

## Um Spaweck
NGC 3041

Den **NGC 3041** ass eng Balkespiralgalaxie vum Typ SBc a läit am Stärebild Leo. D'Galaxie huet eng Wénkelausdeenung vun 3,7'&nbsp;×&nbsp;2,4' an eng visuell Magnitude vun 11,7&nbsp;mag; si gouf den 23. Mäerz 1784 vum Wilhelm Herschel entdeckt.

## Um Spaweck
* SIMBAD Query
* SEDS
* NASA/IPAC Extragalactic Database
## Kuckt och
South African Astronomical Observatory

De **South African Astronomical Observatory** (SAAO) ass en Zentrum fir optesch an infraroutgestëtzt Astronomie a Südafrika. Et ass eng Ariichtung vun der *National Research Foundation*.

Den Haaptsëtz vum SAAO ass am Randberäich vum Observatoire zu Kapstad. D'Haaptteleskopen déi fir Fuerschungszwecker gebraucht ginn, sti bei der Observatiounsstatioun vun der SAAO ronn 4 Autosstonne vun der Stad ewech.

## Geschicht
Den SAAO gouf am Januar 1972 vum Council for Scientific and Industrial Research a Südafrika an dem Science and Engineering Research Council aus Groussbritannien zesumme gegrënnt. E kombinéiert d'Ariichtunge vum "Royal Observatory" (1820) an dem "Republic Observatory" (1903) zu Johannesburg an ass doduerch eng grouss Standplaz mat verbesserte Méiglechkeeten.

## Instrumenter
* Southern African Large Telescope (SALT) 
* Radcliffe Telescope
* Elizabeth Telescope
* Alan Cousins Telescope
* SuperWASP
* MONET

## Kuckt och

## Um Spaweck

*  SAAO Websäit
René Rozet

De **René Rozet**, gebuer de 14. Mee 1858, a gestuerwen 1939, war e franséische Sculpteur.

Hie war Schüler vum Cavelier a Millet. 1875 huet hien eng éischt Kéier um Salon des artistes zu Paräis ausgestallt.

Vun him sinn ë.&nbsp;a. de Monument aux morts zu Joeuf an d'Figuregrupp iwwer dem Aganks-Tympan vum Arbedsgebai an der Stad Lëtzebuerg.

### Literatur
* BENEZIT, E., Dictionnaire critique et documentaire des peintres, sculpteurs, dessinateurs et graveurs, tome 12, Paris, 1999, S. 63.
## Um Spaweck

* Am Katalog vum Musée d'Orsay, dräi Plaquette vum Kënschtler archivéiert
Hôtel de Paris (Stad Lëtzebuerg)

Den **Hôtel de Paris** (och **Hôtel-Restaurant Paris Palace**) war en Hotel an der Stad Lëtzebuerg, deen 1909-1912 op der Paräisser Plaz am Garer Quartier gebaut gouf.

Architekte waren de Joseph Nouveau an de Léon Muller, gebaut gouf et vun de Bridder Seiler.

Et war e Gebai am neo-klassizistesche Stil, mat Sandsteefassad. An den 1970er Jore wier et bal ganz zerstéiert ginn; d'Fassad gouf awer gerett an nees, mat engem neie Gebai bannendran, an d'Fassong gesat.

Am Gebai war vun 1980 un eng Bankfilial dran, ier am Joer 2014 en italieenesche Restaurant do seng Dieren opgemaach huet.

Zanter dem 6. Juli 1978 ass d'Gebai op der Lëscht vum Zousazinventaire vun de klasséierte Monumenter agedroen.

## Biller

Luxembourg, Hotel Paris Palace.jpeg|De Paris-Palace ëm 1920
Maroldt - LUXEMBOURG - Place de Paris et Avenue de la Libertté.jpg|Den Hotel de Paris ëm 1930 (riets am Bild)
Luxembourg, ancien Hotel de Paris (1).JPG|D'Gebai am Januar 2015


## Kuckt och
* Lëscht vun den nationale Monumenter an der Gemeng Lëtzebuerg

## Um Spaweck
René Hübsch

De **René Hübsch**, gebuer den 13. Januar 1937 zu Ettelbréck, ass e fréiere lëtzebuergesche Politiker (DP), Enseignant an Auteur.

Vun 29. Juli 1977 bis den 2. Oktober 1979 a vum 1.Juli 1989 bis den 22. September 1991 war hien Directeur-adjoint vum Lycée classique de Diekirch.

Hie war vun Oktober 1979 bis Juni 1989 Deputéierten an der Chamber.
Marco Mille

De **Marco Mille** ass e lëtzebuergesche Sozialwëssenschaftler (Politolog, Germanist a Soziolog) an héije Beamten, a fréieren Direkter vum Service de renseignement de l'État (SREL), dem Lëtzebuerger Inlands-Geheimdéngscht.

Hien huet op der Fakultéit fir Sozialwëssenschafte vun der Universitéit vu Freiburg im Breisgau geschafft a gouf 1993 héije Beamten am Lëtzebuerger Ausseminstère. Hien huet ufanks bei der Westeuropäescher Unioun geschafft, ass 1996 op Lëtzebuerg an den Ausseministère schaffe gaangen an am Februar 1998 bei de SREL, wou en ufanks Chef de Branche war an dunn, vun 2003-2010, Direkter.

Hien hat am Januar 2007 heemlech mat enger preparéierter Auer e Gespréich tëscht him a sengem direkte Chef, dem Premier Jean-Claude Juncker opgeholl. Dat Gespréich goung ë.&nbsp;a. ëm eng verschlësselt CD, déi de Geheimdéngscht zougespillt kritt hat, an op där e Gespréich tëscht dem Premier Juncker an dem Groussherzog Henri soll sinn.. 
Nodeem Enn 2008 e SREL-Mataarbechter dem Premier vun der Existenz vun där Opnam erzielt hat, huet dësen de 16. Dezember 2008 de Marco Mille mat de Virwërf konfrontéiert. Hie blouf awer nach iwwer e Joer am Amt, ier en zum 1. Mäerz 2010 e *Congé sans solde* vu 7 Joer ugefrot huet, fir bei den däitsche Siemens-Konzern schaffen ze goen, wou e Sécherheetschef ass.

De Parquet huet wéinst dem illegalen Enregistrement vum Jean-Claude Juncker géint de Marco Mille enquetéiert, allerdéngs ass d'Prescriptioun depasséiert an d'Affär verjäert.

Säi Virgänger beim Service de renseignement war de Charles Hoffmann, säin Nofollger gouf de Patrick Heck.

Wéi si och gouf de Marco Mille de 15. Januar 2013 an der SREL-Enquêtekommissioun zu der "Auer-Affär" an der duerno bekannt gemaacher katastrophaler Organisatioun vum SREL ugehéiert.

## Publikatiounen
* Udo Kempf and Marco Mille: "The role and the function of the Ombudsman: Personalised parliamentary control in forty-eight different states." In: Linda C. Reif (ed.): *The International Ombudsmen Anthology. Selected writings from the international Ombudsmen Institute*, Kluwer Law international 1999, S.195-226. ISBN 9041104909 Op Google Books
NGC 1232

Den **NGC 1232** ass eng Spiralgalaxie am Stärebild Eridanus. Den NGC&nbsp;1232 huet eng Hellegkeet vun 9,8&nbsp;mag an eng Wénkelausdehnung vu 7,4&nbsp;×&nbsp;6,5'. Déi kleng Begleedergalaxie huet d'Katalognummer NGC 1232A. Detailléiert Observatioune loossen op d'Existenz vu grousser donkeler Matière schléissen.

D'Galaxie gouf den 20. Oktober 1784 vum däitsch-britteschen Astronom Wilhelm Herschel entdeckt.

## Kuckt och

## Um Spaweck

* NGC 1232 bei GoBlack
* Antilhue - Chile
* ESO
CR339

Den **CR339** ass e Chemin repris am Kanton Klierf a geet vun der N18 bei Klierf an nordëstlecher Richtung bis op déi däitsch Grenz bei der Tëntesmillen, wou en Uschloss un déi däitsch K148 huet.

Den CR339 ass ronn 13,4&nbsp;km laang.
Ernest Petry

Den **Ernest Petry**, gebuer den 8. Mee 1936 zu Waarken, a gestuerwen de 17. Dezember 2002 zu Ettelbréck an der Clinique St. Louis , war e lëtzebuergesche Bauer an CSV-Politiker an Deputéierten.

Hie gouf bei de Chamberwale vum 17. Juni 1984 als Deputéierten an d'Chamber gewielt an huet säi Mandat bis zu deene vum 18. Juni 1989 erfëllt. Bei deene Wale gouf den Ernest Petry net direkt erëmgewielt, awer nom Récktrëtt vum Henri Mausen gouf hien den 21. November 1989 nees als Deputéierte vereedegt an huet dat Mandat bis un d'Enn vun där Legislaturperiod 1994 erfëllt.

Hie war vun 1976 bis 1993 a vu Januar 1996 bis den 1. August 1998 Member vum Gemengerot vun der Gemeng Ettelbréck a vun 1982 bis 1988 Member vum Schäfferot.

Den Ernest Petry war och Member vum kantonale Comité vun der Bauerenzentral a vum *Comité de la fédération agricole*. 1987 gouf hie President vun der Bauerekrankekeess.

Zu Waarken dréit eng Strooss säin Numm.
NGC 1277

Den **NGC 1277** ass eng lënsefërmeg Galaxie am Stärebild Perseus. Si ass ronn 220 Millioune Liichtjoer vun der Mëllechstrooss ewech. Den NGC 1277 gouf de 4. Dezember 1875 vum ireschen Astronom Lawrence Parsons entdeckt.

Den 28. November 2012 hu Physiker vum Max-Planck-Institut fir Astronomie entdeckt, datt dat Schwaarzt Lach am Zentrum vun der Galaxie eent vun de masseräichsten ass, dat bis elo entdeckt gouf. Et huet ronn 14% vun der Galaxiëmass respektiv ongeféier 17 Milliarde Sonnemassen. Et ass awer nach net gekläert, firwat dat Schwaarzt Lach sou vill Mass huet, well et no gängege Modeller eng méi grouss Galaxie ëm sech misst hunn.

## Kuckt och

## Um Spaweck
* SIMBAD Query
* Artikel a Biller zu NGC 1277 op wikisky.org
Helle Ris

Hell Stäre mat der Liichtkraaftklass II gehéieren zu der Grupp vun den **helle Risen**. Déi Stäre sinn op der Grenz tëscht de Risestären an den Iwwerrisen. Zu där Aart ziele gemenkerhand Risestäre mat extreem héijer Liichtkraaft, déi awer net hell oder masseräich genuch sinn, fir zu den Iwwerrisen ze gehéieren.

Bekannt Stären, déi zu den helle Rise gehéieren:
* Adhara (ε Canis Majoris): e blo-wäissen (Typ B) helle Ris
* Pherkad (γ Ursae Minoris): e wäissen (Typ A) helle Ris
* Sargas (θ Scorpii): e giel-wäissen (Typ F) helle Ris
* Dabih (β¹ Capricorni): e gielen (Typ G) helle Ris
* Alphard (α Hydrae): en orangen (Typ K) helle Ris
* Ras Algethi (α¹ Herculis): e rouden (Typ M) helle Ris

## Literatur
* Krautter, Joachim et al., *Meyers Handbuch Weltall*, 7. Auflage 1994, ISBN 3-411-07757-3

## Kuckt och

* Rouden Iwwerris
* Risestär
* Roude Ris
* Spektralklass
Messier 52

De **[[Messier-Katalog|Messier]] 52** och bezeechent mat **[[New General Catalogue|NGC]] 7654** ass e +7,3&nbsp;mag hellen oppene Stärekoup mat enger Wénkelausdehnung vun 13' am Stärebild Cassiopeia.
## Kuckt och
CR341

Den **CR341** ass e Chemin repris am Kanton Klierf a geet vun Huldang a westlecher Richtung bis op d'belsch Grenz bei Beesslek.

Den CR341 ass ronn 3,5&nbsp;km laang.
Dëppegéisser (Museksgrupp)

D**'Dëppegéisser** sinn eng lëtzebuergesch Akustik-Comedy-Folkgrupp, déi Musek mat lëtzebuergeschen Texter mécht. D'Grupp ass nom Beruff vum Dëppegéisser benannt.

## Geschicht
D'Dëppegéisser goufe vun de Bridder Luc a Michel Guillaume am Joer 2005 gegrënnt, als Ofwiesslung vun der Musek, déi se an anere Gruppe gemaach hunn. De Michel Guillaume war deemools an der Grupp Ill?, de Luc Guillaume bei Granny's Favouritz. Kuerz drop, 2006, hate si hiren éischte Concert am Café Aula.

2008 hate si en éischten Erfolleg mam Lidd *Kim, Kim, Kimi Kirchen*, iwwer de Vëlossportler Kim Kirchen a säi Succès beim Tour de France 2008. De 4. Februar 2012 ass hiren éischte Studioalbum *Ongeschlaff* erauskomm.

Den zweeten Album *Mat Schréips an Téitsch* koum 2015 eraus. D'Joer drop haten d'Dëppegéisser e grousse Radiohit mat dem Lidd *D'Liewen ass kee Kichelchen*.

De 24 September 2022 hat d'Grupp e Concert mam Titel *A viru mam Jabel* am groussen Auditoire an der Stater Philharmonie. Domat hu se hire 15. Gebuertsdag nogefeiert, zwee Joer nom eigentlechen Datum.

## Diskografie
### Albumen
* 2012: *Ongeschlaff*
* 2015: *Mat Schréips an Téitsch*

### Singelen
* 2008: *Kim, Kim, Kimi Kirchen*
* 2013: *Alzenger Oktoberfest*
* 2016: *D'Liewen ass kee Kichelchen*
* 2020: *De Siggi*
* 2021: *Den Téinert*

## Literatur
* Revue Nr. 46, 14. November 2012, S.16-17, Hubert Morang: Luxemburger Welle - Dëppegéisser

## Um Spaweck
* Offiziell Websäit
* Säit bei Facebook
* Videoen op YouTube
* Diskografie op Rate Your Music
CR342

Den **CR342** ass e Chemin repris am Kanton Klierf a geet vun der  tëscht Housen a Maarnech an nordëstlecher Richtung bis op Rouderssen.

Den CR342 ass ronn 3,8&nbsp;km laang.
Podgorica

**Podgorica** (kyr. Подгорица) ass mat ronn 150.000 Awunner (2011) d'Haaptstad vum Montenegro. Si läit an enger grousser Glécht op där Plaz wou d'Zeta an d'Morača leeft.

Vun 1946 bis 1992 housch d'Stad **Titograd**. Den aktuellen Numm Podgorica bedeit souvill wéi *ënner dem Hiwwel*.

## Geschicht
Am Joer 1326 gouf Podgorica fir d'éischt Kéier als kleng Siidlung ernimmt a stoung laang am Schied vu Skutari, Medun an de Küstestied Bar a Budva, spéider dann och vun Cetinje. Si huet Mëtt des 14. Joerhonnert zum serbesche Räich vum Zar Stefan Dušan gehéiert, duerno zu de Fürstentemer vun de Balšić (bis 1421), Lazarević/Branković (1421–1439/1444–1452) an den Crnojević (bis 1466). Kuerzzäiteg stoung d'Stad och ënner venezianescher Herrschaft. Vu 1466 u war Podgorica en Deel vum Osmanesche Räich. D'Osmanen hunn do eng grouss Festung gebaut, fir sech géint Ugrëff vun de fräie montenegrinesche Stämm aus de Bierger ze schützen. Mat der Festung ass déi strateegesch Bedeitung vu Podgorica gewuess. Um Berliner Kongress (1878) gouf Podgorica Montenegro zougesprach, deem seng Haaptstad zu där Zäit Cetinje war. D'Resultater vum Kongress hunn d'Enn vu 4 Joerhonnerten ënner osmanescher Herrschaft bruecht. Podgorica ass zanterhier déi gréisst Stad vum Land an déi wichtegst Handelsplaz.

Am Éischte Weltkrich stoung Podgorica vun 1916 bis 1918 ënner éisträichescher Besatzung. 1918 koum d'Stad mat Montenegro zu Jugoslawien. Am Zweete Weltkrich koumen no den italieenesche Besatzer (1941–1943) déi Däitsch (1943–1944). D'Stad war wärend dem Krich enger 70 Loftugrëff ausgesat, déi se bal ganz zerstéiert hunn. Am Dezember 1944 gouf se vu jugoslawesche Partisane befreit. 1946 gouf d'Stad zu Éiere vum jugoslawesche Ministerpresident Josip Broz Tito an *Titograd* ëmbenannt a gläichzäiteg zur Haaptstad vun der jugoslawescher Deelrepublik Montenegro erkläert. Zanter dem 2. Abrëll 1992 heescht se nees *Podgorica*. Nom Onofhängegkeetsreferendum 2006 gouf Podgorica d'Haaptstad vum neie Staat Montenegro.

## Fotosalbum vun der Stad

Bild:City Hall Podgorica.JPG|Stadhaus mam Marko Miljanov Monument
Bild:Podgorica lok Vc.jpg|Brutalistesch Residenzbléck aus der Kommunismuszäit
Bild:Morača - Podgorica.jpg|Floss Morača am Stadbild


## Um Spaweck
* Websäit vun der Stadverwaltung
Algirdas Butkevičius

Den **Algirdas Butkevičius**, gebuer den 19. November 1958 zu Paežeriai am Krees Radviliškis, ass e litauesche Politiker.

Hie war vum 22. November 2012 bis den 22. November 2016 Premierminister vum Land. Zanter dem 7. Mäerz 2009 ass hie President vun der *Lietuvos socialdemokratų partija*, der Litauescher Sozialdemokratescher Partei.

Den Algirdas Butkevičius huet op der Technescher Universitéit Vilnius fir Wirtschaftsingenieur am Bauwiese studéiert. 1984 bis 1990, dem Enn vun der Sowjetunioun, war hie Bauleeder a Stadarchitekt an der Regioun Vilkaviškis. Hien huet bis 1995 an der Administratioun vun deem Krees geschafft, a gouf dann, am Privatsecteur, Responsabel fir d'Vente vun der Baufirma "AB Vilkasta". Ee Joer drop gouf hien an dat litauescht Parlament *Seimas* gewielt, wou en duerno bis ewell erëmgewielt gouf. Schonn 1990 hat hie politiesch Mandater am *Krees-Conseil* vu Vilkaviškis.

Hien ass zanter hirer Neigrënnung Member vun der Sozialdemokratescher Partei vu Litauen. Zanter 1995 war en am Conseil vun der Partei, vun 1997 bis 1999 an nees zanter 2001 war e Member vum nationale Comité vun der LSDP.

Vun November 2004 bis Mee 2005 war de Butkevičius Finanzminister a vum Juli 2006 bis November 2008 Verkéiersminister.

Am Mee 2009 war hie Kandidat vu senger Partei fir d'Presidentewalen, gouf awer net gewielt.

## Um Spaweck
CR343

Den **CR343** ass e Chemin repris an de Kantone Wolz a Klierf a geet vum CR324 bei Pënsch an nordëstlecher Richtung bis op d' bei Duerscht.

Den CR343 ass ronn 9,3&nbsp;km laang.
CR345

Den **CR345** ass e Chemin repris an de Kantonen Dikrech, Miersch a Réiden a geet vun Ettelbréck iwwer Colmer-Bierg bis op d'N12 beim Léierhaff (Jenne Kapell).

Den CR345 ass ronn 16,4&nbsp;km laang.
Naturschutzgebitt Weimericht

**Weimericht** ass en Naturschutzgebitt (*réserve naturelle*) an der Gemeng Jonglënster.

D'Reserve Weimericht, déi 2012 offiziell ausgewise gouf, besteet virun allem aus Bëscher an Dréchewisen (*pelouses sèches*, *Trockenrasen*). Si ass ronn 102 ha grouss. D'Naturschutzgebitt gouf duerch d'Groussherzoglecht Reglement vum 10. Dezember 2012 geschaf.

## Beschreiwung
Weimericht läit am Südoste vu Jonglënster. D'Reserve besteet aus enger Kärzon (Zon A) vu 25,00 ha an enger Pufferzon (Zon B) vu 77,94 ha. D'Kärzon zitt sech iwwer Keuperhäng déi no Süden a Südosten exposéiert sinn, an dofir e relativ waarmt an dréchent Mikroklima hunn.

## Rar Planzen an Déieren
D'Gebitt ass duerch eng héich Biodiversitéit charakteriséiert. Et liewen eng Rëtsch Déieren a Planzen déi zu Lëtzebuerg rar sinn an zum Deel op der Rouder Lëscht vun de bedreeten Aarte stinn.
* 92 Päiperleksaarten, dovun 39&nbsp;% op der Rouder Lëscht;
* 32 Planzenaarten déi op der Rouder Lëscht stinn;
* 12 Orchideeënaarten.

## Kuckt och
* Schlass Weymerich

## Um Spaweck

* Weimericht op der Websäit vun der lëtzebuergescher Regierung
* Presentatioun vum Gebitt op der Websäit vun der lëtzebuergescher Regierung
Joseph Murray

De **Joseph Edward Murray**, gebuer den 1. Abrëll 1919 zu Milford (Massachusetts), a gestuerwen de 26. November 2012 zu Boston, war en US-amerikanesche Chirurg a Nobelpräisdréier.

Hien huet als Éischten, am Dezember 1964, mat Succès eng Nierentransplantatioun un engem Erwuessene gemaach.

1990 huet hie fir seng Aarbecht an der Transplantatiounschirurgie, zesumme mam E. Donnal Thomas, den Nobelpräis fir Physiologie oder Medezin kritt.

## Kuckt och
* Lëscht Nobelpräis Medezin

## Um Spaweck
* www.nobelprize.org
Tierm vun Hanoi

D**Tierm vun Hanoi** ass den Numm vun enger Denkaufgab aus der Mathematik fir d'Logik z'iwwerpréiwen.

## Erklärung
Et gëtt dräi Tierm an am Ufank sinn um éischten Tuerm véier Telleren, vu grouss (ënnen) op kleng (uewen) getässelt. D'Aufgab ass et elo, d'Telleren alleguer vum éischten Tuerm op den drëtte Tuerm ze kréien. Dobäi mussen awer follgend Reegele beuecht ginn:
# Et däerf just een Teller nom anere geréckelt ginn
# E klengen Teller muss ëmmer iwwer engem grousse Teller sinn (grouss ënnen, kleng uewen)
# Zum Schluss muss d'Reiefolleg um drëtten Tuerm déi selwecht wéi virdrun um éischte sinn

## Originn

D'Denkaufgab gouf 1883 vum franséische Mathematiker Édouard Lucas verëffentlecht. Dowéinst gëtt och heiansdo vu *Lucas-Tierm* geschwat. Hien huet sech dozou d'Geschicht ausgeduecht, datt indesch Mönchen am groussen Tempel zu Benares, am Mëttelpunkt vun der Welt, en Tuerm aus 64 gëllene Scheiwe versetze missten, a wann hinnen dat bis gelongen ass, dann ass d'Enn vun der Welt do. Et kann een ausrechnen, datt wann d'Legend wouer wier a wann d'Mönchen all Sekonn eng Scheif versetze kéinten, da wiere se fréistens a ronn 585 Milliarde Jore fäerdeg, wat ongeféier 45 Mol der Liewenszäit vun eiser Sonn entsprécht. An anere Versioune vun der Geschicht gëtt gesot den Tempel wier op anere Plazen, dorënner och Hanoi am Vietnam.

## Um Spaweck
Greisch

**Greisch** ass ee Familljennumm, dee bal nëmmen zu Lëtzebuerg an an der direkter Noperschaft virkënnt an dee vum Uertschaftsnumm Gräisch ofgeleet gouf.

Et ass de Familljennumm vun ë.&nbsp;a. follgende Persounen:
* Cary Greisch (1958), lëtzebuergesche Museker.
* Henri Greisch (1802-1884), lëtzebuergeschen Händler a Politiker.
* Jean Greisch (1942), lëtzebuergesche Paschtouer an Auteur.
* Martin Greisch (17. Jh.), Paschtouer zu Biissen.
* Mathias Greisch (1930-2013), lëtzebuergesche Politiker.
* Pol Greisch (1930-2026), lëtzebuergesche Schauspiller an Auteur.
* René Greisch (1929-2000), belschen Zivilingenieur.
* Steve Greisch (1970), lëtzebuergesche Museker.
Parc d'activité Syrdall

De **Parc d'activité Syrdall** ass eng Industriezon zu Mënsbech an der Gemeng Schëtter. De Parc d'activité läit un der Sortie Mënsbech vun der Tréirer Autobunn (A1).

Am Parc d'activité Syrdall schaffen zirka 3500 Leit.

## Ëffentlechen Transport
D'Industriezon ass u véier Buslinnen ugeschloss (d'Linnen 117, 142, 144, 740). Vun der Gare vu Mënsbech fiert e Shuttlebus (Linn 742) bis an de Parc d'activité.
CR346

Den **CR346** ass e Chemin repris an de Kantonen Dikrech a Miersch a geet vu Schieren a südëstlecher Richtung bis op den CR118 tëscht Angelsbierg an der Fiels.

Den CR346 ass ronn 9,8&nbsp;km laang.
Les Enfoirés

**Les Enfoirés** ass den Numm vun enger Grupp vu franséischen a franséischsproochege Sänger, Museker an heiansdo anere Persounen aus dem ëffentleche Liewen, déi eemol am Joer zesummekomme fir eng Rei Concerten ze ginn. Den Erléis aus dem Verkaf vun den Entréesticketen an den CD- an DVDe geet un d'Associatioun "Les restos du cœur", déi 1985 vum bekannten Humorist Coluche gegrënnt ginn ass an SDFen an aner ënnerprivilegéierte Leit Iessen ubitt.

## Geschicht

Am Januar 1986 huet de Coluche, deen e puer Méint virdrun d'"Restos du Cœur" gegrënnt hat, verschidde Kënschtler a Prominenter an enger Televisounssendung zesummebruecht fir d'Associatioun an hir Aktioune méi bekannt ze maachen.

Déi éischt Concertstour gouf zwar eréischt 1989 organiséiert, mä konnt dofir awer mat ënner anerem dem Michel Sardou, dem Johnny Hallyday, dem Veronique Sanson, dem Eddy Mitchell an dem Jean-Jacques Goldman direkt déi deemools bekanntste Sänger a Frankräich fir sech gewannen.

Zanterhier ass d'Zuel u Kënschtler a Perséinlechkeeten, déi un de Concerten Deel huelen, staark geklommen; et trieden zum Beispill och Newcomer a Kënschtler aus anere Länner wéi der Belsch oder Kanada op.

D'Concerten, déi all Joer an enger anerer Stad a Frankräich gespillt ginn, gi live op der Tëlee iwwerdroen an erreeche generell Rekordquote wat d'Zuschauer ugeet. Si kommen duerno och op DVD an CD eraus an ziele reegelméisseg zu deene meeschtverkaaften Albume vum Joer.

## Kënschtler a Repertoire
De Coluche ass Enn 1986 gestuerwen an huet domat den éischte Concert vun den Enfoiréën net méi materlieft. Obwuel verschidde Sänger scho laang dobäi si war bis elo just de Jean-Jacques Goldman bei all Concert dobäi. Nieft Sänger trieden all Joer och aner bekannte Perséinlechkeeten op, wéi zum Beispill Schauspiller, Komiker oder Sportler.

D'Enfoiréë sange keng eege Lidder, mä bekannte Lidder aus dem franséischsproochege Repertoire an heiansdo och international Hitten. Déi eenzeg Ausnam ass "La Chanson des Restos", e Lidd dat de Jean-Jacques Goldman schonn 1986 komponéiert huet an zanterhier op all Concert gesonge gëtt.

## Um Spaweck
* Homepage
* Discographie op RateYourMusic an Chartpositiounen a Frankräich op Les Charts
CR347

Den **CR347** ass e Chemin repris am Kanton Dikrech a geet vu Schieren an ëstlecher Richtung bis op Folkendeng.

Den CR347 ass ronn 8,7&nbsp;km laang.
CR348

Den **CR348** ass e Chemin repris an de Kantonen Dikrech a Klierf a geet vun Ettelbréck an nërdlecher Richtung bis op Konstem.

Den CR348 ass ronn 21,6&nbsp;km laang.

## Um Spaweck
Concours littéraire national 2012

De **Concours littéraire national 2012**, dee wéi déi Jore virdru vum Kulturministère organiséiert gouf, huet sech 2012 ëm Novelle gedréit.

Den 1. Präis goung un d'Elise Schmit fir hiert Wierk *Im Zug*, deen 2. un den James Leader fir "Rendition" an den drëtte Präis goung *[[ex aequo]]* un de Gast Groeber fir "Eng Duerfidyll" an un d'Carla Lucarelli fir "Le prix du silence". 

Den éischte Präis an der Kategorie "Jugend" krut d'Nora Wagener fir "Der Sonntagsgreis" an deen zweeten d'Diane Neises fir "Hondsliewen". D'Vicky Jungbluth krut fir "Sehnsucht" eng Spezialmentioun.

De Jury huet sech, ënner der Presidence vun der Josée Zeimes, zesummegesat aus Anne-Marie Reuter, Jean Back, Ian De Toffoli a Jeff Schmitz.

D'Präissiwwerreechung war de 5. Dezember 2012.
CR349

Den **CR349** ass e Chemin repris am Kanton Dikrech a geet vu Waarken an nordwestlecher Richtung bis op Kiemen.

Den CR349 ass ronn 10,1&nbsp;km laang.
Lex Weyer

**Lex Weyer** ass den Numm vum:
* Lex Weyer (1914-2005), engem lëtzebuergeschen Drécker a Graphiker;
* Lex Weyer (1966), engem lëtzebuergesche Graphiker.
CR352

Den **CR352** ass e Chemin repris am Kanton Veianen a geet vu Baastenduerf an nërdlecher Richtung bis op de Groesteen an duerno a südlecher Richtung bis op Branebuerg.

Den CR352 ass ronn 13,6&nbsp;km laang.
CR353

Den **CR353** ass e Chemin repris am Kanton Veianen a geet vu Selz an nordwestlecher Richtung bis op Weiler.

Den CR353 ass ronn 13,3&nbsp;km laang.
CR354

Den **CR354** ass e Chemin repris an de Kantone Veianen an Dikrech a geet vu Selz an nërdlecher Richtung bis op Waalsdref.

Den CR354 ass ronn 8,8&nbsp;km laang.
CR355

Den **CR355** ass e Chemin repris am Kanton Veianen a geet vun der N10 bei der Biwelsser Millen duerch Biwels fir duerno nees op der N10 erauszekommen.

Den CR355 ass ronn 1,9&nbsp;km laang.
Michel Dondelinger

De **Michel Dondelinger**, gebuer den 28. Februar 1828 zu Lëntgen a gestuerwen den 30. Dezember 1904 an der Stad Lëtzebuerg, war e lëtzebuergesche Kondukter.

De Michel Dondelinger ass 1845 an den Déngscht vun der Bauverwaltung agetrueden. 1853 koum hien op Iechternach. Dat selwecht Joer huet hien de Kondukteschexame gepackt, eng Nominatioun krut hien awer eréischt 1858, wou hien “conducteur de 2e classe dans l'administration des travaux publics” gouf. 1863 ass hien zum Kondukter 1. Klass avancéiert.

Als Kondukter war den Dondelinger zoustänneg fir d'Uleeë vum sougenannten Naturpark am Mëllerdall (1879) an un dem touristeschen Aménagement vun der Äsbech (1880) bei Iechternach bedeelegt. Och bei der Erschléissung vun der Wollefsschlucht huet hien eng Hand mat ugepaakt.

De Michel Dondelinger war ee vun de Pionéier vum Iechternacher Verschéinerungsveräin, deen 1880 gegrënnt gouf. Hie war Vizepresident am éischte Kommitee vum Veräin, wou säi Fils, de Victor Dondelinger, Sekretär war.

De Michel Dondelinger huet sech fir Archeologie intresséiert an hien huet zwéin Artikelen am Bulletin vun der archeologescher Gesellschaft verëffentlecht.

## Publikatiounen
* *Substructions romaines découvertes sur le territoire de Berdorf.* Publications de la Société archéologique du G.-D. de Luxembourg, XVII, 1862, p.&nbsp;162-165.
* *Substructions de l'époque gallo-romaine sur le territoire du village d'Ernzen (Prusse).* Publications de la Société archéologique du G.-D. de Luxembourg, XVIII, 1863, p.&nbsp;167-169.

## Literatur
*Massard, J.A., 2012. *Die Geschichte des Echternacher Verschönerungsvereins. 1880 wurde in Echternach Luxemburgs erster Verkehrsverein gegründet. * Echternach, 71 S. (Online publizéiert). http://massard.info/pdf/verschoenechternach.pdf
CR357

Den **CR357** ass e Chemin repris an de Kantonen Dikrech an Iechternach a geet vu Bettenduerf a südlecher Richtung bis op d'Beeforter Heed.

Den CR357 ass ronn 8,4&nbsp;km laang.
CR358

Den **CR358** ass e Chemin repris an de Kantonen Dikrech an Iechternach a geet vun der däitscher Grenz bei Wallenduerf a südwestlecher Richtung bis op Miedernach an duerno an ëstlecher Richtung bis op Haler.

Den CR358 ass ronn 17,4&nbsp;km laang.
Jean-Philippe Eberhardt

De **Jean-Philippe Eberhardt**, gebuer den 23. Mee 1818 zu Stroossbuerg, a gestuerwen..., war den éischte Chef de Gare vun der Gare Lëtzebuerg.

Hie gouf 1859 vun der Gesellschaft Guillaume Luxembourg als Chef de Gare ugestallt an ass dat bis den 9. Mäerz 1860 bliwwen.

## Literatur
* "Kapitel 07: Bahnhof Luxemburg und seine Vorsteher", in: *100 Joer Gare Lëtzebuerg.* Éditions Guy Binsfeld, ISBN 978-2-87954-256-0, S.124.
Roudenhaff (Iechternach)

De **Roudenhaff** ass e Lieu-dit an der Gemeng Iechternach.
## Geographie
De Roudenhaff läit op enger Héicht vun 219,7 Meter tëscht Uesweller an dem Iechternacher Séi. E besteet aus 2 Bauerebetriber an 2 Wunnhaiser.

## Geschicht
De Roudenhaff huet, ier dës opgeléist gouf, der Iechternacher Abtei gehéiert.

## Kuckt och

## Um Spaweck
CR360

Den **CR360** ass e Chemin repris an de Kantonen Dikrech a Réiden a geet vum CR306 an nërdlecher Richtung bis op Mäerzeg.

Den CR360 ass ronn 4,5&nbsp;km laang.
CR361

Den **CR361** ass e Chemin repris am Kanton Wolz a geet vun der N27 beim Heischtergronn an nërdlecher Richtung bis op Géisdref.

Den CR361 ass ronn 2,6&nbsp;km laang.
CR362

Den **CR362** ass e Chemin repris am Kanton Klierf a geet vun der N12 beim Antoniushaff an nërdlecher Richtung bis op Houfelt.

Den CR362 ass ronn 4,2&nbsp;km laang.
CR364

Den **CR364** ass e Chemin repris am Kanton Iechternach a geet vun Iechternach an nordwestlecher Richtung iwwer Bäerdref a Beefort bis op Déiljen, wou en Uschloss un déi däitsch L1 huet.

Den CR364 ass ronn 16,5&nbsp;km laang.

An der Nuecht vum 31. Mee op den 1. Juni 2018 huet extreem vill Reen bannent e puer Stonnen d'Strooss op zwou Plazen ënnerspullt an onpasséierbar gemaach, resp. zerstéiert: Op der Héicht vum *Priedegtstull* vu Bäerdref erof op d'Vugelsmillen, an do, wou s'iwwert d'Äsbech geet, tëscht Bäerdref an Iechternach.

## Um Spaweck
Beaufort

D'Wuert **Beaufort** bezeechent:
* en englescht Adelsgeschlecht, Haus Beaufort
* d'Moosseenheet fir d'Vitess vum Wand: Beaufortskala 
* d'Beaufort-Insel an der Antarktis
* eng Kéiszort: Beaufort (Kéis)
* eng Triennal fir zäitgenëssesch Konscht un der belscher Küst: Beaufort (Konschtausstellung)
* en israeelesche Film vum Joseph Cedar: Beaufort (Film)
* Bristol Beaufort, e britteschen Torpedobomber am Zweete Weltkrich
* en däitscht Fuerschungsschëff: Beaufort (Schëff)

**Beaufort** ass den Numm vu follgende Verwaltungeenheeten a Frankräich:
* Canton de Beaufort (Jura)
* Canton de Beaufort-sur-Doron
* Canton de Beaufort-en-Vallée

**Beaufort** ass den Numm vu follgenden Uertschaften, respektiv Gemengen:
* de franséischen Numm vun der lëtzebuergescher Uertschaft Beefort an der Gemeng Beefort
* den Numm vun enger Kadastersektioun an der Gemeng Bartreng
* Beaufort (Victoria), Australien
* Beaufort (Haute-Garonne), Gemeng am Département Haute-Garonne, Frankräich
* Beaufort (Hérault), Gemeng am Département Hérault, Frankräich
* Beaufort (Jura), Gemeng am Département Jura, Frankräich
* Beaufort (Nord), Gemeng am Département Nord, Frankräich
* Beaufort (Savoie), Gemeng am Département Savoie, Frankräich
* Beaufort-Blavincourt, Gemeng am Département Pas-de-Calais, Frankräich
* Beaufort-en-Argonne, Gemeng am Département Meuse, Frankräich
* Beaufort-en-Santerre, Gemeng am Département Somme, Frankräich
* Beaufort-en-Vallée, Gemeng am Département Maine-et-Loire, Frankräich
* Beaufort-sur-Gervanne, Gemeng am Département Drôme, Frankräich
* Beaufort (Sabah), Malaysia
* Beaufort West, Südafrika
* Beaufort, Uertschaft an der Gemeng Saint-Prex am Kanton Waadt, Schwäiz
* Beaufort (Missouri), Vereenegt Staaten
* Beaufort (North Carolina), Vereenegt Staaten
* Beaufort (South Carolina), Vereenegt Staaten
* Beaufort County (North Carolina), Vereenegt Staaten
* Beaufort County (South Carolina), Vereenegt Staaten

**Beaufort** ass den Numm vu follgende Bauwierker:
* Buerg Beaufort (Libanon), mëttelalterlech Festung am Südlibanon;

**Beaufort** ass den Numm vu follgende Persounen:
* Carel Godin de Beaufort (1934–1964), hollännesche Coureur an der Formel-1
* Éric de Moulins-Beaufort (* 1962), Weihbëschof vu Paräis
* Francis Beaufort (1774–1854), britteschen Admirol an Hydrograf 
* Henry Beaufort (1375–1447), Bëschof vu Winchester a Kardinol
* Henry Beaufort, 3. Duke of Somerset (1436–1464), englesche Kommandeur an de Rousekricher
* Julian Beaufort, Seigneur vu Sidon
* Leicester Paul Beaufort (1853–1926), brittesche Kolonialgouverneur vun Nord-Borneo
* Lieven Ferdinand de Beaufort (1879–1968), hollännesche Biolog
* Thomas Beaufort, 1. Duke of Exeter (1377–1426)
Dillingen

D'Wuert **Dillingen** bezeechent:

* den däitschen a franséischek Numm fir déi lëtzebuergesch Uertschaft Déiljen an der Gemeng Beefort
* d'Stad Dillingen un der Donau am Landkrees Dillingen un der Donau a Bayern
* d'Stad Dillingen am Saarland
* e Staddeel vu Friedrichsdorf an Hessen
* d'Adelsgeschlecht vun de Grofe vun Dillingen
Roby Zenner

De **Roby Zenner**, gebuer den 2. Mäerz 1943 zu Péiteng, a gestuerwen den 18. Mäerz 2021 zu Rodange, war e Schoulmeeschter a journalistesche Mataarbechter vum Grupp Saint Paul.

No sengem Studium am Stater Kolléisch an duerno um deemolegen Institut pédagogique zu Walfer gouf hien 1964 Schoulmeeschter zu Déifferdeng, wou hie bis zu senger Pensioun am Oktober 2003 enseignéiert huet.

Donieft huet hien am *[[Luxemburger Wort]]*, am *[[Lëtzebuerger Sonndesblad|Sonndesblad]]* an am *[[Luxemburger Marienkalender|Marienkalender]]* Honnerte vun Artikele publizéiert an um DNR geschwat.

Vun 1971 bis 2002 war de Roby Zenner Generalsekretär vun der AFP fir déi hien och Radiosemissioune gemaach huet.

De Roby Zenner war a ville Veräiner an Organisatiounen aktiv, sou war hien als Kierchesänger President vun der *Chorale Caecilia Déifferdeng* an am Kommitee vun der UGDA. 1996 gouf hie Sekretär vun der Actioun Lëtzebuergesch - Eis Sprooch an 2001 President vum Piusverband.

No senger Pensioun huet hien och am *[[Lëtzebuerger Journal]]* an op rtl.lu Artikelen a Commentairë publizéiert.

## Wierk
* *Aus der Kannerzäit.* Beringen: Editions Friedrich-Schmit, 2013. ISBN 978-99959-741-5-2. (Kandheetserënenrungen)

## Um Spaweck
Ursula Thiess

D**'Ursula Thiess**, gebuer als *Ursula Schmidt* de 15. Mee 1924 zu Hamburg, a gestuerwen den 19. Juni 2010 zu Burbank, Kalifornien, war eng däitsch-US-amerikanesch Schauspillerin.

1949 krut d'Ursula Thiess am däitsche Film *Nachtwache* vum Harald Braun hir éischt Roll am Film nieft der Luise Ullrich, dem René Deltgen an dem Dieter Borsche. 1951 ass si op Invitatioun vum Howard Hughes op Hollywood gaangen. Do krut si e Vertrag beim Filmstudio RKO Pictures.

1954 huet si sech mam Schauspiller Robert Taylor bestuet.

## Filmer
* 1949: *Nachtwache*, vum Harald Braun mam Luise Ullrich a René Deltgen
* 1952: *Monsoon*, vum Rod Amateau mam George Nader 
* 1954: *The Iron Glove*, vum William Castle mam Robert Stack 
* 1954: *Bengal Brigade*, vum Laslo Benedek mam Rock Hudson an Arlene Dahl
* 1955: *[[The Americano (Film 1955)|The Americano]]*, vum William Castle mam Glenn Ford a Cesar Romero
* 1956: *[[Bandido (Film 1956)|Bandido]]*, vum Richard Fleischer mam Robert Mitchum a Gilbert Roland
* 1960/61: *The Detectives* (TV- Serie) (13 Episoden)
** *The New Man*, vum Don Medford
** *The Sports Job*, vum Arnold Laven
** *Cop on Trial*, vum Roger Kay
** *The Little Witness*, vum Arthur Hiller
** *You Only Die Once*, vum Arthur Hiller
** *Adopted*, vum Ted Post
** *The Scalpel*, vum John Rich
** *The Informer*, vum William F. Claxton
** *The Frightened Ones*, vum Lamont Johnson
** *Kinfolk*, vum Don Weis
** *Quiet Night*, vum Dick Moder
** *See No Evil*, vum Tom Gries
** *The Reason*, vum Paul Landres
* 1963: *77 Sunset Strip* (TV-Serie) (1 Episod)
** *Escape to Freedom*, vum George Waggner
* 1972: *Left Hand of Gemini*, mam Ian McShane a Richard Egan

## Um Spaweck
Borut Pahor

De **Borut Pahor**, gebuer den 2. November 1963 zu Postojna, ass e sloweenesche Politiker.

Hie war vum November 2009 bis den 10. Februar 2012 Ministerpresident vu Slowenien. Zanter dem 2. Dezember 2012 ass hie Staatspresident vum Land.

De Pahor huet op der Universitéit vu Ljubljana Politologie an international Bezéiunge studéiert. Tëscht 1990 an 1992 war hie Member vum sloweenesche Parlament, an 2004-2009 vum Europaparlament.

Hien ass President vun der sloweenescher sozialdemokratescher Partei.

## Um Spaweck
Chimborazo

Den **Chimborazo** ass en inaktive Vulkan an der Cordillera Occidental vun den Anden, am Ecuador. Mat enger Héicht vu 6.267 Meter iwwer dem Mieresspigel ass et deen héchste Bierg am Ecuador.

E läit an der Provënz mam nämmlechten Numm. Ausserdeem ass en Deel vum Naturreservat *„Reserva de Produccion Faunistica Chimborazo“*, enger Schutzzon fir d'Kamelidenaarten, déi an den Ande liewen, wéi de Vicuña, d'Lama an d'Alpaca.

## Gletscher
Den ieweschten Deel vum Bierg, vun enger Héicht vu 5100&nbsp;m aus un, ass vergletschert. D'Gletscher vum Chimborazo sinn d'Waasserquelle vu groussen Deeler vun de Provënze Bolivar a Chimborazo. An deene leschten Dekaden hunn d'Gletscher wéinst der globaler Äerderwäermung, Äschen aus dem Tungurahua-Vulkan an dem El Niño-Phenomeen signifikant u Mass verluer.

## Vulkanismus
De Vulkan ass fir d'lescht viru ronn 1500 Joer ausgebrach.

## Numm a mythologesch Bedeitung
Den Numm *Chimborazo* kënnt vum Cayapa-Wuert fir Fra – *Schingbu* – an dem Kichwa-Wuert fir Äis/Schnéi – *Razo* – hierkommen, wat deemno "äiseg Fra" kéint bedeiten oder awer vu *Chimbo* fir *äisegen Troun vu Gott* an dem Quichuawuert *urku* – Bierg – deemno *Bierg-Äis*.

Am lokalen indigene Mystizismus z.&nbsp;B. vun de Puruhá ass de Chimborazo en hellege Bierg. Den *Taita Chimborazo* (*Taita* = Papp) representéiert als Mann vun der *Mama [[Tungurahua]]* de Patriarch vun de Puruhá.

## Galerie

Fichier:Chimborazo from southwest.jpg|De Chimborazo vu Süd-West
Fichier:Volcán Chimborazo desde Guayaquil, Ecuador.jpg|Vue op de Chimborazo vu Guayaquil, dat 150&nbsp;km wäit ewech läit.
Fichier:Chimborazo2004.jpg|Lamae virum Chimborazo


## Um Spaweck
Chimborazo (Homonymie)

**Chimborazo** ass den Numm vun:

* Chimborazo, dem héchste Bierg an Ecuador;
* der Provënz Chimborazo déi duerno genannt ass;
* diverse Schëffer: Chimborazo (Schëffsnumm);
* dem Chimborazo Park zu Richmond, Virginia.
CR365

Den **CR365** ass e Chemin repris am Kanton Iechternach a geet vun Altréier an nërdlecher Richtung bis op Präiteler.

Den CR365 ass ronn 4,9&nbsp;km laang.

## Um Spaweck
CR368

Den **CR368** ass e Chemin repris am Kanton Iechternach a geet vun der Kräizung mam CR370 an CR141 tëscht Uesweller an Dickweiler an nordwestlecher Richtung bis op Iechternach.

Den CR368 ass ronn 4,9&nbsp;km laang.